Cacops
Store norske leksikon,Realfag,Paleontologi,Virveldyr
Cacops er en utdødd amfibieslekt som tilhørte gruppen temnospondyler. Sammen med andre liknende dyr kalles de av og til panserpadder. De levde i permtiden i USA.
Beskrivelse Cacops ble omtrent 40 cm lang og var godt tilpasset å leve på land. De var sannsynligvis en topp-predator i sitt miljø. Dyret hadde små tenner langs kanten av kjeven og store huggtenner i ganetaket, som det trolig kunne bruke til å fange mindre dyr med. Cacops er også det tidligste virveldyret vi kjenner som hadde god hørsel på land. De hadde en velutviklet trommehinne og øreknokkelen stapes. Antakelig beveget de seg fremover i korte, raske spurter, og ikke med en side-til-side-bevegelse som hos krokodiller og øgler.Arten Cacops aspidephorus er kjent fra Texas, og Cacops morrisi og Cacops woehri fra Oklahoma. Les mer i Store norske leksikon amfibier virveldyrenes evolusjon fossiler Eksterne lenker: Dilkes, D. & Brown, L. E. (2006). Biomechanics of the vertebrae and associated osteoderms of the Early Permian amphibian Cacops aspidephorus. Journal of Zoology 271: 396-407. Reisz, R.R., Schoch, R.R. & Anderson, J.S. (2009). The armoured dissorophid Cacops from the Early Permian of Oklahoma and the exploitation of the terrestrial realm by amphibians. Naturwissenschaften (2009) 96: 789.